b"\n_START_ARTICLE_\nRom\xc3\xa1n Jimeno Iba\xc3\xb1ez\n_START_SECTION_\nTraject\xc3\xb2ria\n_START_PARAGRAPH_\nEntre els anys 1809 i 1819 estudi\xc3\xa0 orgue i composici\xc3\xb3 amb Vicente Pueyo, organista de la Catedral de Santa Maria de Burgos, al Col\xc2\xb7legi de la Santa Creu de Burgos._NEWLINE_Un any abans d'acabar els estudis amb Vicente Pueyo, Jimeno Ib\xc3\xa1\xc3\xb1ez va opositar per la pla\xc3\xa7a d'organista a la Catedral de Sig\xc3\xbcenza (Guadalajara). Tot i quedar en primer lloc, la pla\xc3\xa7a se la qued\xc3\xa0 un altre organista, ja que, a m\xc3\xa9s, era capell\xc3\xa0._NEWLINE_Tot i aix\xc3\xad, aconsegu\xc3\xad la seva primera pla\xc3\xa7a com a organista major el 29 de novembre de 1819 a la Catedral de Pal\xc3\xa8ncia, havent estat examinat per Manuel Santot\xc3\xads i Miguel Zald\xc3\xadvar. Donat que es considerava que no podria optar mai a un c\xc3\xa0rrec major en l'\xc3\xa0mbit eclesi\xc3\xa0stic li fou concedit un perm\xc3\xads excepcional per poder-se casar a canvi de que es compromet\xc3\xa9s a fer totes les obligacions que comporta ser organista major i a compondre tota la m\xc3\xbasica eclesi\xc3\xa0stica que se li deman\xc3\xa9s. L'any 1825 li fou concedida la pla\xc3\xa7a de mestre de capella per succeir a Manuel Santot\xc3\xads i, tres anys despr\xc3\xa9s, deman\xc3\xa0 perm\xc3\xads per opositar per la pla\xc3\xa7a d'organista de l'Esgl\xc3\xa9sia de Sant Isidre de Madrid. Aquesta l'aconsegu\xc3\xad l'any 1829, on romangu\xc3\xa9 fins a l'any 1852 quan es cre\xc3\xa0 una capella de m\xc3\xbasica de la mateixa esgl\xc3\xa9sia i se'l va nomenar mestre de capella._NEWLINE_L'any 1852 fou nomenat primer professor d'orgue al Conservatori de Madrid._NEWLINE_El 25 de novembre de 1874 mor\xc3\xad a Madrid.\xc2\xa0"